Jamnagarin piirikunta

Jamnagarin piirikunta (gudžaratiksi જામનગર જિલ્લો, Jāmanagara jillo, hindiksi जामनगर जिला, Jāmanagara jilā) on yksi Intian Gujaratin osavaltion 33 piirikunnasta. Piirikunta rajautuu etelästä Porbandarin piirikuntaan, lännestä Devbhoomi Dwarkan piirikuntaan, pohjoisesta Kutchinlahteen ja idästä Morbin ja Rajkotin piirikuntiin. Piirikunnassa oli vuoden 2011 väestönlaskennassa 2 160 119 asukasta. Piirikunnassa sijaitsee Sikkan satama, joka palvelee Reliance Industriesin valtavaa, maailman suurinta öljynjalostamoa Reliance Jamnagar SEZ -erityistalousalueella ja Bharat Petroleumin tarpeita. Lähteet